text: Mga Tabang sa Pagtuon sa Bibliya
text: #000003
text: Gidrama nga Pagbasa sa Bibliya
text: #000004
text: Newsroom Para sa mga Journalist
text: #000005
text: Sumala sa giasoy ni Josef Mutke
text: #000009
text: Paglabayg pipila ka tuig, si Mama nagtuon ug Bibliya uban sa mga Saksi ni Jehova, busa sa bata pa ko, may nahibaloan na ko bahin sa Bibliya. Pero kontra kaayo ni Papa ang relihiyon. Siya nahimong bayolente, isog, ug si Mama mahadlok kaayo niya. Nagtagotago si Mama sa pagtuon ug Bibliya ug natandog sa iyang nakat-onan. Kon wala si Papa, ako ug ang akong igsoong babaye tudloan ni Mama bahin sa iyang nakat-onan. Iyang gisulti kanamo ang bahin sa umaabot nga paraisong yuta ug nga kami magmalipayon kon among sundon ang mga prinsipyo sa Bibliya bahin sa pamatasan.​—Salmo 37:10, 29; Isaias 48:17.
text: #000011
text: Pag-edad nakog 18, milayas ko kay bayolente kaayo si Papa. Bisag nagtuo ko sa gitudlo ni Mama bahin sa Bibliya, wala nako kadto pabilhi. Wala ko magkinabuhi subay sa akong nakat-onan. Nakasulod kog trabaho ingong elektrisyan sa mina sa karbon. Pagka-20 anyos nako, nagminyo ko. Paglabayg tulo ka tuig, natawo ang among kamagulangang anak nga babaye, ug namalandong ko kon unsay importante sa akong kinabuhi. Nahibalo ko nga ang Bibliya makatabang sa among pamilya, busa nagtuon kog Bibliya uban sa mga Saksi ni Jehova. Pero kontra kaayo sa akong asawa ang mga Saksi. Dihang mitambong ko sa ilang tigom, iya kong gipapili​—mohunong pagtuon ug Bibliya o mohawa sa balay. Kay walay mahimo, nagpadaog ko sa akong asawa ug miundang pagpakig-uban sa mga Saksi. Sa ulahi nagbasol ko nga wala nako sunda ang akong nahibaloan nga husto.
text: #000012
text: Nagbulag mi sa akong asawa, ug nadaot ang akong kinabuhi. Dayon, kinasingkasing kong nag-ampo kang Jehova ug mibalik pagtuon ug Bibliya. Nianang panahona, patay na si Papa, ug si Mama bawtismado na nga Saksi ni Jehova.
text: #000015
text: Ang akong mga kauban sa trabaho naglibog kon nganong gusto kong magbag-o. Sa tulo ka tuig, gisigehan ko nilag tental aron makabalik ko sa akong kanhing pagkinabuhi. Kon masipyat gani ko, sama nianang makasinghag ko o makapamalikas, sila mangatawa: “Kana! Mao nay tinuod nga Joe.” Sakit kaayo kadtong mga pulonga! Mibati ko nga pakyas ko.
text: #000017
text: Sa trabahoan, komon kaayo ang pornograpiya, diha sa mga gadyet ug sa mga magasin. Ang akong mga kauban sa trabaho pirmeng magpasa ug law-ayng mga hulagway pinaagi sa ilang computer, nga mao poy akong gihimo kaniadto. Naningkamot kong makalingkawas sa akong pagkaadik, pero naningkamot pod sila nga mapakyas ko. Nangayo kog tambag ug pagdasig sa nag-Bible study nako. Namati gyod siya nako samtang nagpahungaw ko sa akong gibati. Gibasahan ko niyag mga teksto sa Bibliya aron mabuntog ang akong pagkaadik, ug iya kong gidasig sa pag-ampo kanunay kang Jehova alang sa tabang.​—Salmo 119:37.
text: #000018
text: Kaniadto, gilainan ko sa akong kaugalingon, pero karon may pagtahod na ko sa kaugalingon ug malinawon nag hunahuna. Hinlo na kog kinabuhi ug gibati nako nga gipasaylo ug gitabangan ko ni Jehova. Pagka-2000, naminyo ko kang Karolin, guwapa nga sister nga nahigugma sab pag-ayo kang Jehova. Ang among panimalay malinawon. Pribilehiyo kaayo namo nga nahimong bahin sa hinlo ug mahigugmaong panag-igsoonay sa mga Kristohanon sa tibuok kalibotan.
text: #000022
text: Sa tibuok kalibotan, ang mga Saksi ni Jehova nailhan sa ilang pagtanyag ug libreng pagtuon sa Bibliya. Tan-awa kon sa unsang paagi nila kini ginahimo.
text: #000024
text: Nganong ang tawo nga naimpluwensiyahan pag-ayo sa ateyismo ug Komunismo sa batan-on pa nainteres man sa Bibliya?
text: #000026
text: Si Samuel Hamilton napokus pag-ayo sa propesyonal nga sport pero ang pagtuon sa Bibliya nakabag-o sa iyang kinabuhi.
text: #000027